الصفحه دى يتيمه, حاول تضيفلها لينك فى صفحات تانيه متعلقه بيها. ياسمينا ناصر العلواني ، هى مطربة مصرية من محافظة الاسماعيليه. لقبوها بكوكب الشرق الصغيرة عشان ادائها القوي لأغاني ام كلثوم. اشتهرت بعد ما شاركت فى برنامج المواهب آرابز جوت تالنت فى موسمه الرابع وفازت بالباز الدهبي ووصلت للنهائي. بدت ياسمينا الغنا فى سن 12 سنة لماانضمت لفرقة الموسيقي العربية بقصر ثقافة الاسماعيليه. بعدين انضمت الى الفرقة القومية للموسيقي العربية بقيادة المايسترو سليم سحاب عشان تصير أصغر طفلة معتمدة استثنائيا على مستوى جمهورية مصر وده فى عمر 12 سنة وكان السن المسموح بدون استثناء هو 18 سنة. غنت ياسمينا تحت إشراف المايسترو كتير من الاغاني وشاركت فى كتير من الحفلات فى مصر. مثلا حفلات فى دار الاوبرا المصرية ، قصر ثقافة الاسماعيليه ، مركز الفنون ومسرح الجمهورية مع المايسترو سليم سحاب.كمان فازت بجوائز تكريمية من جهات حكومية رسمية وخاصة فى بعض حفلاتها كان المايسترو سليم سحاب يعمل لها مقدمة قبل ما تغني عشان يمدح صوتها. فازت ياسمينا بالباز الدهبي من الفنانة نجوى كرم بعد ما غنت عن العشاق وانت عمري لأم كلثوم فى مرحلة تجارب الاداء، وكانت الوحيدة من اللى فازوا بالباز الذهبي ووصلت للنهائي وده بعد ما غنت الف ليلة وليلة فى نص النهائي وفازت بأعلى اعلى نسبة تصويت.كانت ياسمينا المغنية الوحيدة اللى وصلت للنهائي.